b'\n_START_ARTICLE_\nLietuvos Respublikos teis\xc4\x97j\xc5\xb3 asociacija\n_START_PARAGRAPH_\nLietuvos Respublikos teis\xc4\x97j\xc5\xb3 asociacija (LRTA) \xe2\x80\x93 Lietuvos teis\xc4\x97j\xc5\xb3 profesin\xc4\x97s savivaldos susivienijimas, \xc4\xafkurtas 1993 m. B\xc5\xabstin\xc4\x97 Vilniuje, Gedimino 40/1.\n_START_SECTION_\nVeikla\n_START_PARAGRAPH_\nLietuvos Respublikos teis\xc4\x97j\xc5\xb3 asociacijos nariai yra LR bendrosios kompetencijos, administracini\xc5\xb3 teism\xc5\xb3 (pvz., LVAT) ir LR Konstitucinio Teismo teis\xc4\x97jai. 633 nariai (2007 m.; 2001 m. - 568 nariai)._NEWLINE_Lietuvos Respublikos teis\xc4\x97j\xc5\xb3 asociacijos pagrindin\xc4\x97s institucijos \xe2\x80\x93 Visuotinis nari\xc5\xb3 suva\xc5\xbeiavimas, valdyba, pirmininkas, revizijos komisija. Nuo 1997 m. Lietuvos Respublikos teis\xc4\x97j\xc5\xb3 asociacija yra Tarptautin\xc4\x97s teis\xc4\x97j\xc5\xb3 asociacijos (angl. International Association of Judges) ir Europos teis\xc4\x97j\xc5\xb3 asociacijos (angl. European Association of Judges) nar\xc4\x97._NEWLINE_LRTA puosel\xc4\x97ja ir pl\xc4\x97toja teismo ir teis\xc4\x97j\xc5\xb3 nepriklausomum\xc4\x85, savivald\xc4\x85, gina teis\xc4\x97j\xc5\xb3 teises, bendradarbiauja su teisinink\xc5\xb3 organizacijomis Lietuvoje ir kitose \xc5\xa1alyse, dalyvauja rengiant bei tobulinant teis\xc4\x97s aktus, susijusius su teismo ir teis\xc4\x97j\xc5\xb3 veikla, puosel\xc4\x97ja savo korporacijos tradicijas, dalyvauja teis\xc4\x97j\xc5\xb3 profesinio tobulinimo veikloje \xe2\x80\x93 rengia konferencijas, seminarus teis\xc4\x97jams.'